Prva hrvatska nogometna liga 2015./16. (službeno, iz sponzorskih razloga: MAXtv Prva liga) je 25. sezona 1. HNL koja je započela 10. srpnja 2015., a završila 14. svibnja 2016. godine. Deset momčadi odigralo je 36 utakmica četverokružnim sustavom uz stanku na prijelazu godina koja sezonu dijeli na proljetni i jesenski dio. Prvak (GNK Dinamo Zagreb) će predstavljati Hrvatsku od drugog kola kvalifikacija za Ligu prvaka 16./17., a još tri momčadi drugoplasirana (HNK Rijeka), trećeplasirana (HNK Hajduk Split) te četvrtoplasirana (Lokomotiva) - pošto je GNK Dinamo Zagreb osvojio Hrvatski kup izborile su kvalifikacije za Europsku ligu.